stanford-oval/wikipedia huggingface dataset:
Kiovan ylhäisötyttöjen sisäoppilaitos
Aiheesta muualla

Kuvia tai muita tiedostoja aiheesta Kiovan ylhäisötyttöjen sisäoppilaitos Wikimedia Commonsissa
Instituutin rakennuksen ympärillä oli puutarha puisine paviljonkeineen ja sen itäosassa oli puisia ulkorakennuksia, johon vuosina 1903–1904 rakennettiin asuntola. Ylhäisöneitojen asuntola v. 1912.
Oppilaitoksen ensimmäisen kerroksen pohjapiirustus.
Hera (luotain)

| Hera |
| --- | --- |

Organisaatio:  ESA
Tehtävätyyppi:  asteroidiluotain
Ohilennot:  Mars
Kohde:  Didymos ja Dimorphos
Laukaisu:  7. lokakuuta 2024 klo 14.52 UTC Cape Canaveral
Laukaisualus:  Falcon 9
Kohteessa:  2026
Massa:  696 kg
Teho:  712 W
Aiheesta muualla
Virallinen sivusto
COSPAR ID::  2024-180A
Hera on Euroopan avaruusjärjestön avaruusluotain osana Nasan ja ESA:n yhteistä AIDA-hanketta ja ESA:n Space Safety programia. Luotaimen tarkoituksena on tutkia Nasan DART-luotaimen iskeytymisen vaikutuksia asteroidiin ja sen kuuhun. Hera laukaistiin lokakuussa 2024 Falcon 9 -kantoraketilla Cape Canaveralista ja sen tarkoituksena on päästä tutkittavien asteroidien läheisyyteen vuonna 2027.
Matka

Hera laukaistiin 7. lokakuuta kello 14.52 UTC Floridan Cape Canaveralista Falcon 9 -kantoraketilla. Kantoraketin toinen vaihe lennätti luotaimen Maan kiertoradalta Aurinkokeskeiselle kiertoradalle. Muutaman viikon jälkeen laukaisusta luotain suoritti kiertoratamanöövereitä. Luotain teki Marsin ohilennon 6 000 kilometrin etäisyydeltä ja ohittaa Deimoksen 12. maaliskuuta 2025 1 000 kilometrin etäisyydeltä. Heran on tarkoitus ottaa kuvia Deimoksesta. Luotaimen on tarkoitus suorittaa kiertoratamanööveri vuoden 2026 tammikuussa, joka vie Heran kohti Didymosta ja Dimorphosta. 14. joulukuuta 2026 Hera pääsee Didymoksen painovoiman vaikutukseen ja asettuu kiertämään asteroidia tammi-helmikuun vaihteessa 2027.
Aiheesta muualla

Hera ESA:n nettisivuilla
Artikkeli Herasta BBC:n Sky at Night -lehdessä
Wilhelm Bensow

| Wilhelm Bensow> Henkilötiedot |
| --- | --- |
Syntynyt: 3. lokakuuta 1864 Tukholma
Kuollut: 10. lokakuuta 1949 (85 vuotta) Helsinki
Ammatti:  liikemies
Vanhemmat:  Simon Constantin Bensow ja Eleonora Wallenstein
Wilhelm Bensow (3. lokakuuta 1864 Tukholma – 10. lokakuuta 1949 Helsinki) oli suomalainen kauppaneuvos ja Ab Wilhelm Bensow Oy:n perustaja.
Bensowin vanhemmat olivat hovihammaslääkäri Simon Constantin Bensow ja Eleonora Wallenstein. Perhe muutti Tukholmasta Helsinkiin 1872 mutta Wilhelm palasi opintoja varten 1873 Tukholmaan isovanhempiensa luokse. Hän valmistui Frans Schartaun kauppakoulusta 1881 ja toimi sitten Handelsbankenissa kuuden vuoden ajan ensin kassanhoitajana ja sitten kirjurina.
Kauppahuone Bensow

Keväällä 1887 Bensow matkusti Saksaan tapaamaan sukulaisiaan. Bremenissä hän tapasi Albin Hjeltin, joka oli aikeissa avata Helsinkiin agentuuriliikkeen. Hjelt ja Bensow sopivat, että Bensow siirtyisi liikkeen palvelukseen vuoden 1888 alusta lukien. Bensow oli sitten Hjeltin palveluksessa vuoden ajan, kunnes hän 1889 perusti itse agentuuriliikkeen. Hän alkoi tuoda Suomeen muun muassa maatalouden lannoitteita, suolaa, viljaa, kahvia, silliä ja sokeria.
Ensimmäisen maailmansodan aikana Bensow laajensi liiketoimintaansa henkivakuutusten välittämiseen ja valuuttakauppaan. Yrityksestä muodostettiin 1917 osakeyhtiö nimellä Ab Wilhelm Bensow Oy, ja se listautui Helsingin pörssiin. Bensow oli yhtiön toimitusjohtajana vuoteen 1922 saakka, jolloin hänen seuraajakseen tuli pankinjohtaja Emanuel Laurell. Bensow siirtyi yhtiön johtokunnan puheenjohtajaksi ja oli tehtävässä kuolemaansa saakka. Toimitusjohtaja Robert Jansson johti yhtiötä 1932–1976, yli 40 vuotta. Yhtiölle valmistui vuonna 1940 Eteläesplanadi 22:een arkkitehti Uno Ullbergin suunnitteleman kahdeksankerroksinen toimitalo.
Jatkosodan syttyessä 1941 Jansson osti Wilhelm Bensowilta yhtiön osake-enemmistön. Kun yhtiö oli päätynyt osittain myös saksalaisomistukseen, juutalainen Bensow kertomansa mukaan joutui myymään saksalaisten omistajien vaatimuksesta osakkeensa.
Sodan jälkeen yhtiö laajensi toimintaansa myös laivanvarustukseen. Yhtiön nimeksi muuttui 1963 Bensow Oy-Ab ja vuonna 1981 Oy Bensow Ab. Vuonna 1956 Bensow osti polkupyörän dynamoita valmistaneen Saurion Tehdas Oy:n jolla oli tehdas Herttoniemessä. Täällä aloitettiin 1958 Solifer-mopedien valmistus ja 1964 alkoi Solifer-asuntovaunujen valmistus. Bensow toimi myös Suzuki-moottoripyörien maahantuojana.
Robert Jansson myi lokakuussa 1985 koko Bensow-konsernin Gustav Rosenlewin kehitysyhtiö Manconille. Vaikeuksiin joutunut Mancon myi 1985 Bensowin Eteläesplanadi 22:ssa sijainneen toimitalon SKOP:lle noin 200 miljoonalla markalla, ja vuonna 1988 Bensowin liiketoiminnot myytiin Richard Grahnen ja Karin Nordeswanin omistamalle Suomen Filtrona Oy:lle, joka muutti kaupan jälkeen nimensä Oy Bensow Ab:ksi. Mancon teki konkurssin keväällä 1989, ja marraskuussa 1989 myös Bensow joutui konkurssiin. Näistä tapahtumista kertoo Jaakko Tapanisen 1991 ilmestynyt reportaasikirja Kauppahuoneen kuolema.
Kauppahuone Bensow > Muuta Wilhelm Bensowin toimintaa

Vuonna 1909 Bensow perusti yhdessä pietarilaisen Naphta-Industrie und Handelsgesellschaft Masutin kanssa Suomalainen Petrolituonti Oy -nimisen öljytuotteiden maahantuontiyrityksen. Tämän yhtiön nimeksi tuli 1929 Suomen Shell Oy, kun sen osakkeet myytiin Shellille.
Vuonna 1911 Bensow osti paperia valmistaneen Oy Kissakoski Ab:n ja oli sen toimitusjohtajana yli 10 vuotta. Vuonna 1919 hän hankki osake-enemmistön Tikkakosken Rauta- ja Puuteollisuus Oy:stä, joka valmisti moottoreita, maatalouskoneita ja vesivoimaloiden turbiineja. Hän oli tämän yhtiön toimitusjohtaja 1920–1927 ja johtokunnan varapuheenjohtaja 1920–1938. Yhtiön nimeksi muuttui 1930 Tikkakoski Oy, ja se siirtyi paremmin tuottavaan asetuotantoon. Bensow oli myös Vaasan Puuvilla Oy:n johtokunnan jäsen 1905–1925.
Bensow omisti 1906–1911 Gräsan kartanon Espoossa. Hän oli Kauniaisten kauppalanvaltuuston jäsen 1920–1928. Bensow sai kauppaneuvoksen arvon 1934. Hänet on haudattu Kauniaisten hautausmaalle.
Bensowin lastenkotisäätiö

Wilhelm Bensow perusti vuonna 1917 vaimonsa kanssa lastenkodin, joka säätiöitettiin. Lastenkodin toiminta on lopetettu, ja säätiön piirissä on epäilty laajoja väärinkäytöksiä.
Aiheesta muualla

Yritys vailla vertaa. Bensowin vuosisata, koonnut Titta Viljanen, Bensow 1989.
Jaakko Tapaninen: Kauppahuoneen kuolema, Tammi 1991 ISBN 951-30-9540-1.
Wilhelm Bensow: Affärs- och industrimannen Wilhelm Bensow: nydanare av Finlands näringsliv, Söderströms 1993 ISBN 951-52-1489-0 (W. Bensowin 1943 kirjoittama aiemmin julkaisematon omaelämäkerta)
Anssi Siukosaari: Solifer Suomesta. Yritystarina 1954–1964–2004. Lohja Caravans 2004 ISBN 952-91-8066-7
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Kansallisbiografia  Talousvaikuttajat  Biografiasampo
Dealey Plaza

Dealey Plaza vuonna 2003.
Dealey Plaza on puistoaukio Dallasissa Texasin osavaltiossa. Yhdysvaltain 35. presidentti John F. Kennedy salamurhattiin Dealey Plazan alueella 22. marraskuuta 1963, kun häntä kuljettanut autosaattue ajoi aukion halki kulkevalla Elm Streetillä. Vuonna 1993 puisto julistettiin Yhdysvaltain historialliseksi maamerkiksi.
Dealey Plaza sijaitsee Dallasin Downtownin länsiosassa. Se rakennettiin puistoalueeksi vuosina 1934–1940 ja nimettiin The Dallas Morning Newsin pitkäaikaisen julkaisijan George Dealeyn (1859–1946) mukaan. Elm Streetin pohjoispuolella on ruohokumpare (grassy knoll) ja Dallasin kaupungin perustajan John Neely Bryanin (1810–1877) mukaan nimetty betonirakennelma (Bryan pergola), jonka kohdalla Abraham Zapruder seisoi kuvatessaan Kennedyä ja tämän autosaattuetta salamurhan tapahtuessa. Samalla puolella katua oli Texasin koulukirjavarasto, jonka kuudennen kerroksen ikkunasta Lee Harvey Oswald ampui Warrenin komission raportin mukaan kolme laukausta noin 5–8 sekunnissa. Nykyään rakennuksessa toimii Dallasin piirikunnan virastoja sekä Kennedyn salamurhan muistoksi perustettu museo Sixth Floor Museum.
Dealey Plazan alueella on edelleen käytössä katuvaloja ja liikennemerkkejä, jotka olivat siellä jo 1963. Puiston ympärillä olevia rakennuksia ei ole purettu eikä niiden julkisivuja ole muutettu. Dallasin ydinkeskustan nykyaikaisiin pilvenpiirtäjiin verrattuna alue on omalaatuinen ja poikkeaa muusta kaupunkiympäristöstä huomattavasti.
Aiheesta muualla

Kuva Elm Streetiltä maaliskuussa 2016 Google Maps.
Wikimedia Commonsissa on kuvia tai muita tiedostoja aiheesta .
Kanye West

| Ye |
| --- | --- |
 Ye Tribecan elokuvajuhlilla vuonna 2009.
Henkilötiedot
Koko nimi:  Ye (aikaisemmin Kanye Omari West)
Syntynyt: 8. kesäkuuta 1977 (ikä 47) Atlanta, Georgia, Yhdysvallat
Ammatti:  tuottaja, räppäri, laulaja, runoilija, sanoittaja, yrittäjä, muotisuunnittelija
Puoliso:  Kim Kardashian (2014–2022) Bianca Censori (2022–)
Lapset:  North West, Saint West, Chicago West ja Psalm West
Muusikko
Taiteilijanimi:  Ye Kanye West The Louis Vuitton Don Konman Yeezy Yeezus   Pablo
Laulukielet:  englanti
Aktiivisena:  1996–
Tyylilajit:  hip hop, alternative hip hop, industrial hip-hop, electropop
Soittimet:  laulu, kosketinsoitin, sampleri, lyömäsoitin, syntetisaattori
Yhtyeet:  Child Rebel Soldier, The Throne, KIDS SEE GHOSTS, ¥$
Levy-yhtiöt:  GOOD Music, Roc-A-Fella Records, Def Jam Recordings
 Nimikirjoitus
  [ Muokkaa Wikidatassa ] [ ohje ]  
Ye, aikaisemmin Kanye Omari West, (s. 8. kesäkuuta 1977 Atlanta, Georgia, Yhdysvallat) on yhdysvaltalainen hip hop -artisti, lauluntekijä, tuottaja, ohjaaja, yrittäjä ja muoti- ja pelisuunnittelija. West tuli tunnetuksi tuotettuaan Jay-Z:n vuoden 2001 The Blueprint -albumille useita hiteiksi muodostuneita kappaleita. Westin alkuajan tuotantotyylille tyypillistä oli yhdistää vanhoja soul- ja R&B-sampleja rumpuihin ja muihin instrumentteihin. Westin tyyli on vaihdellut hänen uransa aikana perinteisestä hip-hopista electropoppiin.
Muusikon uransa lisäksi West tunnetaan suorasanaisena ja keskustelua herättävänä henkilönä johtuen hänen useista julkisista lausunnoistaan. West on suunnitellut kenkiä muun muassa Nikelle, Adidakselle ja Louis Vuittonille. Hän on perustanut myös oman levy-yhtiön, GOOD Musicin, jonka artisteja ovat muun muassa John Legend ja Pusha T.
Nuoruus

Kanye Westillä ei ole sisaruksia. Hänen vanhempansa erosivat hänen ollessaan 3-vuotias ja hän muutti äitinsä kanssa Atlantasta Chicagoon. Chicagon hän mainitsee useissa kappaleissakin, kuten Homecoming. Siellä hän vietti seuraavat seitsemän vuotta elämästään kunnes hän muutti vuodeksi Kiinaan. Palattuaan Yhdysvaltoihin hän alkoi tuottaa biittejä, joita hän myi muille artisteille.
Nuoruutensa Chicagossa viettänyt West aloitti räppäämisen kolmannella luokalla. Teini-ikäisenä hän muun muassa myi vaatteita Gapin liikkeessä. Hän jätti taidekoulun kesken päätettyään keskittyä kokonaan muusikon uran luomiseen 1990-luvun loppupuolella.
Musiikki

West on uransa aikana muuttanut useasti musiikkinsa tyylisuuntaa ja kokeillut rohkeasti uusia tyylejä. Hänen kaksi ensimmäistä albumiaan, The College Dropout ja Late Registration ottaa vaikutteita jazz- ja soul-musiikista, hän myös poikkesi "gangsta-rap-trendistä" käsittelemällä tavallisempia aiheita, kuten materialismia (All Falls Down) tai perhesuhteita. (Hey Mama & Family Business). Kolmas albuminsa, Graduation ottaa vaikutteita elektronista musiikista.
Neljännellä albumillaan (808s and Heartbreak) West lauloi räppäämisen sijaan ja käytti myös autotune-efektiä. Albumi oli tunnelmaltaan melankolinen ja minimalistinen. Westin viides albumi, My Beautiful Dark Twisted Fantasy on tyyliltään maksimalistinen ja siinä esiintyy lukuisia vierailevia artisteja, kuten hip-hop artisti Nicki Minaj tai folk-laulaja Bon Iver. Westin kuudes albumi, Yeezus on tyyliltään karkea ja se ottaa vaikutteita industrialista ja kokeellisesta hip-hopista. Westin seitsemäs albumi The Life of Pablo ottaa vaikutteita trap-musiikista (Pt. 2) ja gospelista. (Ultralight Beam) JESUS IS KING on  gospelmusiikin ja räpin sekoituksesta syntynyt albumi, ja useat albumin samplet ovat gospelmusiikista leikattuja melodioita sekä laulua.
Liiketoimet

GOOD Music (lyhenne sanoista Getting Out Our Dreams) on Kanye Westin perustama levy-yhtiö. Yhtiön artisteja ovat muun muassa John Legend ja Big Sean. Hän on myös ilmoittanut julkaisevansa oman vaatemallistonsa, Pastelle Clothingin.
Pariisissa esiteltiin 22. tammikuuta 2009 Westin suunnittelemat lenkkarit Louis Vuittonille. West teki kenkiä myös Nikelle vuodesta 2009 vuoteen 2014 saakka. Näiden vuosien aikana hän ehti suunnittelemaan kolmet eri kenkäparit (Air Yeezy I 2009 ja Air Yeezy II josta tehtiin kaksi mallia 2012 & 2014). West päätti erota Nikelta johtuen siitä että Nike ei antanut Westille tarpeeksi vapautta kenkien suunnittelussa ja niiden tuotantomäärissä. 2015 West siirtyikin Adidaksen puolelle ja julkaisi ensimmäisen kenkäparinsa 14. Helmikuuta 2015. Westin suunnittelemat Adidas Yeezyt ovat tunnettuja nopeista loppuunmyyntiajoistaan: vuonna 2015 julkaistut Yeezy 350 "Turtle Dovet" myivät loppuun 12 minuutissa.
Talouslehti Forbes vahvisti huhtikuussa 2020 Westin omaisuuden arvoksi 1,3 miljardia Yhdysvaltain dollaria. Suurin osa Westin omaisuudesta muodostuu hänen ja Adidaksen kanssa yhteistyössä luodusta Yeezy-kenkäbrändistä, jonka Bank of America on arvioinut kolmen miljardin dollarin arvoiseksi vuonna 2019. Koska brändi kuuluu osittain Adidakselle, ei Forbes laskenut sen arvoa täysin mukaan omaan arvioonsa Westin omaisuudesta. Kenkäbrändin lisäksi Westillä on myös Yeezy-niminen vaatemerkki, jonka hän omistaa kokonaan itse. Tämän lisäksi West omistaa 21 miljoonan dollarin edestä kiinteistöjä, 3.8 miljoonan dollarin arvoisen autokokoelman sekä noin 297 tuhannen dollarin arvosta karjaa. West itse ilmoitti Forbesin uutisoinnin jälkeen omaisuutensa arvoksi 3,3 miljardia dollaria ja kyseenalaisti lehden metodin omaisuuden arvon laskemiseen.
Politiikka

West tapasi Yhdysvaltojen presidentin Donald Trumpin New Yorkissa vuonna 2016, ja on kertonut kannattavansa häntä julkisesti. Huhtikuussa West tuki Trumpia Twitterin välityksellä ja mainitsi myös itse pyrkivänsä presidentiksi vuonna 2024. West on puhunut presidentiksi pyrkimisestä jo edeltävinä vuosinakin.
West kertoi kesäkuussa 2020 pyrkivänsä Yhdysvaltain presidentiksi saman vuoden vaaleissa.
Yksityiselämä

West oli naimisissa Kim Kardashianin kanssa. Pariskunnalla on neljä lasta, tyttäret North West (s. 15. kesäkuuta 2013) ja Chicago West (s. 15. tammikuuta 2018) sekä pojat Saint West (s. 5. joulukuuta 2015) ja Psalm West (9. toukokuuta 2019).
West on kärsinyt mielenterveysongelmista ja hän oli niistä johtuen loppuvuodesta 2016 sairaalahoidossa. Vuonna 2018 hän mainitsi tulleensa aiemmin riippuvaiseksi hänelle määrätystä opioidi-lääkkeestä, minkä on arveltu olevan hänen vuoden 2016 hermoromahduksensa taustatekijänä. Vuoden 2019 haastattelussa West kertoi, että hänellä on kaksisuuntainen mielialahäiriö. Kim Kardashian jätti erohakemuksen Kanye Westistä 19. helmikuuta 2021 ja avioeroprosessi saatiin lopullisesti päätökseen marraskuussa 2022.
West on viralliselta nimeltään Ye Los Angelesin tuomioistuimen hyväksyttyä nimen muutoksen 18. lokakuuta 2021. Uudessa nimessä ei ole erillistä suku- tai etunimeä.
Rikossyytteet

Westin entinen assistentti haastoi Westin lokakuussa 2024 oikeuteen ja väittää, että West olisi huumannut ja raiskannut hänet rap-artisti Sean Combsin järjestämissä juhlissa joitakin vuosia aikaisemmin. Lisäksi hänen entinen työntekijänsä haastoi Westin saman vuoden huhtikuussa oikeuteen ja väittää joutuneensa vakavan syrjinnän, häirinnän, koston ja seksuaalisen häirinnän kohteeksi.
Saavutukset

West on yksi maailman myydyimmistä artisteista 21 miljoonalla myydyllä albumilla ja 66 miljoonalla digitaalisella latauksella. Hän on voittanut 24 Grammy-palkintoa, mikä tekee hänestä yhden kaikkien aikojen eniten Grammy-palkintoja saaneista artisteista. Kuusi hänen albumiansa on päässyt Rolling Stone -lehden 500 kaikkien aikojen parhaimman albumin joukkoon. Samainen lehti valitsi Westin My Beautiful Dark Twisted Fantasy -albumin 2010-luvun parhaaksi albumiksi.
Diskografia > Studioalbumit

The College Dropout (2004)
Late Registration (2005)
Graduation (2007)
808s & Heartbreak (2008)
My Beautiful Dark Twisted Fantasy (2010)
Yeezus (2013)
The Life of Pablo (2016)
Ye (2018)
Jesus Is King (2019)
Donda (2021)
BULLY (2025)
Diskografia > Yhteistyöalbumit

Watch the Throne (2011) (Jay-Z:n kanssa)
Cruel Summer (2012) (GOOD Musicin kanssa)
Kids See Ghosts (2018) (Kid Cudin kanssa, Kids See Ghosts)
Jesus Is Born (2019) (Sunday Service Choirin kanssa)
Vultures 1 (2024) (Ty Dolla $ignin kanssa, ¥$)
Vultures 2 (2024) (Ty Dolla $ignin kanssa, ¥$)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (Arkistoitu – Internet Archive) (englanniksi)
Fanisivu (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Alankomaat  Puola 
Taiteenala:  Grammy Awards  MusicBrainz 
Henkilöt:  Yle 
Muut:  IdRef 
Kanye West
| --- | --- |
Studioalbumit:: The College Dropout (2004)  ·  Late Registration (2005)  ·  Graduation (2007)  ·  808s & Heartbreak (2008)  ·  My Beautiful Dark Twisted Fantasy (2010)  ·  Yeezus (2013)  ·  The Life of Pablo (2016)  ·  Ye (2018)  ·  Jesus Is King (2019)  ·  Donda (2021)  ·  BULLY (2025)
Yhteistyöalbumit:: Watch the Throne (Jay-Z:n kanssa) (2011)  ·  Cruel Summer (GOOD Musicin kanssa) (2012)  ·  Kids See Ghosts (Kid Cudin kanssa) (2018)  ·  Jesus Is Born (Sunday Service Choirin kanssa) (2019)
Livealbumit:: Late Orchestration (2006)  ·  VH1 Storytellers: Kanye West (2010)
Singlet:: ”Through the Wire” (2003)  ·  ”All Falls Down” (feat. Syleena Johnson) (2004)  ·  ”Jesus Walks” (2004)  ·  ”The New Workout Plan” (2004)  ·  ”Diamonds from Sierra Leone” (2005)  ·  ”Gold Digger” (feat. Jamie Foxx) (2005)  ·  ”Heard ’Em Say” (feat. Adam Levine) (2005)  ·  ”Touch the Sky” (feat. Lupe Fiasco) (2006)  ·  ”Drive Slow” (feat. Paul Wall, GLC) (2006)  ·  ”Can’t Tell Me Nothing” (2007)  ·  ”Stronger” (2007)  ·  ”Good Life” (feat. T-Pain) (2007)  ·  ”Flashing Lights” (feat. Dwele) (2007)  ·  ”Homecoming” (feat. Chris Martin) (2008)  ·  ”Love Lockdown” (2008)  ·  ”Heartless” (2008)  ·  ”Amazing” (feat. Young Jeezy) (2009)  ·  ”Paranoid” (feat. Mr Hudson) (2009)  ·  ”Power” (2010)  ·  ”Runaway” (feat. Pusha T) (2010)  ·  ”Monster” (feat. Jay-Z, Rick Ross, Nicki Minaj, Bon Iver) (2010)  ·  ”All of the Lights” (feat. Rihanna) (2010)  ·  ”Black Skinhead” (2013)  ·  ”Bound 2” (2013)  ·  ”Famous” (2016)  ·  ”Father Stretch My Hands” (2016)  ·  ”Fade” (2016)  ·  ”Yikes” (2018)  ·  ”All Mine” (2018)  ·  ”Follow God” (2019)  ·  ”Closed on Sunday” (2019)
Kanye West joulukuussa 2008.
Musamimmien päivä

Musamimmien päivä on musiikkialan tapahtuma, jonka tavoitteena on yhdenvertaisemman musiikkialan edistäminen. Tapahtumien ohjelmaan kuuluu musiikkialan ammattilaisten puheenvuoroja, musiikkiesityksiä sekä verkostoitumista. Tapahtuman taustalla on Musamimmit ja muusut -Facebook-ryhmä ja se järjestettiin ensimmäisen kerran tammikuussa 2023. Tapahtuman perustajat ovat Christina Boman, Cristal Flores, Jojo von Hertzen ja Heli Järvenpää. Työryhmän jäseninä ovat toimineet myös Jasmin Kuusela, Elisa Linna-Dini, Emmi Malinen, Nea Peltola, Helmi Pitkänen, Jenni Sainio, Iina Suorsa ja Viivi Varpanen.
Tapahtuma on keskittynyt toistaiseksi pääkaupunkiseudulle ja sitä on järjestetty Vantaan F-Musiikin tiloissa, Musiikin Satamassa Espoossa sekä Kulttuurikasarmilla sijaitsevassa Henry's Music Barissa Helsingissä. Musamimmien päivät ovat pääsymaksuttomia ja pääosin ikärajattomia. Musamimmien päivissä on esiintynyt muun muassa Berta ja  Emilia Ex. Tapahtuman puhujina on nähty esimerkiksi Renaz Ebrahimi, Oona Kapari, Bämä, Maiju Talvisto sekä Lilli Keh ja Kristiina Wheeler.
Palkinnot

Musamimmien päivä on saanut Taide- ja kulttuurialan ammattijärjestö Taku ry:n vuoden 2024 taide- ja kulttuurialan teko -palkinnon sekä Musamimmien työryhmä Suomen Musiikintekijät ry:n myöntämän Pro Musiikintekijä -kunniamaininnan vuoden 2024 lopulla.
Aiheesta muualla

Kotisivut
Jukka Wuolijoki

Jukka Robert Wuolijoki (s. 24. maaliskuuta 1944 Tampere) on suomalainen juristi, joka teki pitkän uran Valtiokonttorissa, viimeksi sen pääjohtajana 1992–2008.
Jukka Wuolijoki tuli ylioppilaaksi 1963 ja suoritti oikeustieteen kandidaatin tutkinnon 1971. Hän työskenteli virkamiesuransa alussa tielaitoksessa ja valtiovarainministeriössä. Hän aloitti Valtiokonttorissa vuonna 1978 ensin osastopäällikkönä, sitten ylijohtajana ja huhtikuusta 1992 alkaen pääjohtajana. Wuolijoen johdolla Valtiokonttori kävi läpi nopean uudistumisen, johon sisältyi muun muassa tulosohjaukseen siirtyminen, mielikuvan ja palvelukyvyn parantaminen sekä kustannusten pienentäminen.
Wuolijoki oli mukana muun muassa Työeläkelaitosten liiton, Tapaturmavakuutuslaitosten liiton ja tapaturmaviraston hallituksissa sekä Postipankin hallintoneuvostossa.
Yksityiselämä

Jukka Wuolijoen isoisä oli sosialidemokraattinen kansanedustaja Wäinö Wuolijoki. Hänen poikansa on elokuvaohjaaja Juha Wuolijoki.
Wuolijoki harrastaa siperianhuskyjen kasvatusta ja toimi 1998–2000 Suomen Valjakkourheilijoiden liiton puheenjohtajana.
FC KTP

| Mitalit> Liigacup  |
| --- | --- | --- |
|  Hopeaa | Liigacup 2006 |  |
FC KTP on kotkalainen jalkapalloseura, joka pelaa kaudella 2024 Ykkösliigassa ja kaudella 2025 Veikkausliigassa. KTP pelaa kotiottelunsa Arto Tolsa Areenalla, ja seuran tunnusvärit ovat vihreä ja valkoinen.
Seura toimi vuoteen 2013 saakka nimellä FC KooTeePee. Joulukuussa 2013 se lyhensi nimensä nykyiseen muotoonsa solmittuaan sopimuksen Kotkan Työväen Palloilijoiden kanssa, josta se alun perin oli erkautunut.
Historia > FC KooTeePee

FC KTP:n historia liittyy vuonna 1927 perustettuun Kotkan Työväen Palloilijoihin. KTP nousi kauden 1998 päätteeksi Olli-Pekka Smalin johdolla Veikkausliigaan ja liigatoimintaa varten perustettiin osakeyhtiö Kotkan TP. Kotkan TP pelasi kausina 1999–2000 Veikkausliigassa, mutta putosi toisena liigakautenaan Ykköseen ajautuen lopulta konkurssiin. Valmentajana toimi Hannu Touru ja osakeyhtiön toimitusjohtajana Jukka Vakkila. Kotkan TP:n reservijoukkueeksi perustettiin vuonna 1999 FC KooTeePee, joka toimi Kotkan TP:n reservijoukkueena kauteen 2000.
FC KTP nousi kaudella 2000 Kolmosesta Kakkoseen ja erosi omaksi seurakseen Kotkan TP:n toiminnan loputtua. Kakkosen kaudeksi 2001 useat Kotkan TP:ssä pelanneet liigapelaajat siirtyivät seuraan ja se nousi Pasi Rautiaisen valmentamana Ykköseen häviämättä ainuttakaan ottelua. Kaudella 2002 seura nousi Ismo Liuksen valmentamana liigaan. Joukkueen valmentajaksi Veikkausliigaan kaudelle 2003 palkattiin Steven Polack, jonka korvasi kauden lopulla Janne Hyppönen. Kaudella 2003 KooTeePee sijoittui sarjassa sijalle 13 ja joutui karsimaan sarjapaikastaan Ykkösessä toiseksi sijoittuneen RoPS:in kanssa. KooTeePee hävisi kaksiosaisen karsinnan maalierolla ja putosi Ykköseen. Ennen kauden 2004 alkua FC Jokerit kuitenkin ilmoitti luopuvansa sarjapaikastaan, jolloin paikka myönnettiin liigakarsinnassa hävinneelle KooTeePeelle, joka näin palasi heti Veikkausliigaan. Hyppönen toimi joukkueen valmentajana kauteen 2006 saakka. Kaudella 2007 päävalmentaja oli Vesa Tauriainen ja kaudella 2008 Tommi Kautonen, jolloin joukkue sijoittui sarjassa sijalle 14 ja putosi suoraan Ykköseen.
Ykköseen kaudelle 2009 valmentajaksi tuli Simo Marttila, joka kuitenkin luopui kauden loppupuolella tehtävästään. Päävalmentajana toimi loppukauden Jari-Pekka Gummerus, joka on toiminut aikaisemmin myös FC KooTeePeen kakkosvalmentajana Janne Hyppösen, Vesa Tauriaisen ja Tommi Kautosen aikana. Kaudeksi 2010 Hyppönen palasi päävalmentajaksi ja jatkoi kauteen 2012 saakka.